અમદાવાદને ‘સ્વચ્છ’ રાખવા પાછળ અત્યાર સુધીમાં મ્યુનિસિપલ તિજોરીમાંથી કરોડો રૂપિયાનું આંધણ કરાયું છે. અગાઉના કમિશનરોની જેમ વર્તમાન કમિશનર મૂકેશકુમારે પણ શહેરને ‘ક્લીનસિટી’ બનાવવાનો નિર્ધાર વ્યક્ત કર્યો છે, પરંતુ વાસ્તવિકતા બિહામણી છે. વર્ષો બાદ પણ અમદાવાદ સ્વચ્છ-સુંદર તો થયું જ નથી, પરંતુ કેન્દ્રની ‘સ્વચ્છતા એપ’ને કાગળ પર સફળ બનાવવા માટે તંત્ર જહેમત ઉઠાવી રહ્યું છે. શહેરીજનોને શહેરને સ્વચ્છ રાખવાના મિશન સાથે સીધી રીતે જોડવાના આશયથી કેન્દ્ર દ્વારા ગત તા.૬ ઓગસ્ટ, ૨૦૧૭થી ‘સ્વચ્છતા એપ’ શરૂ કરાઈ છે, જોકે આવા સારા ઈરાદામાં પણ મ્યુનિસિપલ સત્તાવાળાઓ ‘ડર્ટી ગેમ’ રમ્યા છે.